Legal Document

Category: 23

Text:
19. ΒΑΣΙΛΙΚΟΝ ΔΙΑΤΑΓΜΑ της 10 Δεκ. 1953/8 Ιαν. 1954 Περί του τρόπου βεβαιώσεως εισπράξεως της κατά το άρθρ. 2 του ν.δ. 2519/1953 ειδικής εισφοράς. Εν όψει του άρθρ. 7 του νόμ. 2348/1953 «περί τρροποποιήσεως, συμπληρώσεως και καταργήσεως διατάξεων αφορωσών της επεξεργασίαν των φύλλων του καπνού κλπ.» ως τούτο αντικαταστάθη υπό του άρθρ. 2 του ν.δ. 2519/1953 (γν.Σ.τ.Ε.). Άρθρ.1.-Ι.Η υπό του άρθρ. 7 του νόμ. 2348/1953, ως τούτο αντικατεστάθη δια της παρ. 1 του άρθρ. 2 του ν.δ. 2519/1953 προβλεπομένη ειδική εισφορά βεβαιούται υπό των Τελωνειακών αρχών επί της οικείας διασαφήσεως εξαγωγής και εισπράττεται παρά τούτων δι’ αποδεικτικών εισπράξεως δημοσίας διαχειρίσεως (Δημοσίου και τρίτων) κατά τας διατάξεις του από 31/8/1935 δ/τος «περί τρόπου διεξαγωγής εν τοις Τελωνείοις της Ταμιακής Υπηρεσίας», ως τούτο ετροποποιήθη και συνεπληρώθη μεταγενεστέρως. ΙΙ.Επί των τοιούτων εισπράξεων εκπίπτεται το υπό του άρθρ. 9 του α.ν. 1032/1946 προβλεπόμενον ποσοστόν, όπερ αποδίδεται ως Δημόσιον έσοδον. ΙΙΙ.Το μετά την ενέργειαν της ανωτέρω κρατήσεως υπόλοιπον εκ των εισπράξεων της εισφοράς ταύτης κατατίθεται κατά τα κεκανονισμένα εις το Δημόσιον Ταμείον. –Εκ του ποσού τούτου το κατά την παρ. 10 τουάρθρ. 10 του ν.δ. 2519/1953 ποσοστόν εξ 1% υπέρ της Πανελλαδικής Καπνεργατικής Ομοσπονδίας των Σωματείων των Καπνεργατών και Εργατικής Εστίας, αποδίδεται εις ιδιαίτερον λογαριασμόν παρά τη Εθνική Τραπέζη της Ελλάδος και Αθηνών τηρούμενον υπό τον τίτλον «Ειδικός Λογαριασμός άρθρ. 5 παρ. 10 ν.δ. 2519/1953» το δε υπόλοιπον, εις τον κατά το άρθρ. 6 του νόμ. 2348/1953 ειδικόν λογαριασμόν. Άρθρ.2.-Ι.Η κατά τα άνω βεβαίωσις και είσπραξις της ειδικής εισφοράς ενεργείται επί τη βάσει της τιμής συναλλάγματος εις ην διακανονίζεται υπό της Τραπέζης της Ελλάδος η αξία των εξαγομένων εκάστοτε καπνών δυνάμει του ν.δ. 2415/1953 «περί αναπροσαρμογής της αξίας της δραχμής εις ξένον συνάλλαγμα». Προς τούτο η Τράπεζα της Ελλάδος θα αναγράψη επί των παρ’ αυτής εκδιδομένων αδειών εξαγωγής καπνού, την εις δραχμάς τιμήν του συναλλάγματος επί τη βάσει της οποίας ενεργείται εν εκάστη περιπτώσει σχετικός διακανονισμός τούτου. ΙΙ.Εις ας περιπτώσεις δεν έχει εισέτι προσδιορισθή υπό της Τραπέζης της Ελλάδος η τιμή του συναλλάγματος εις ην θα γίνη ο διακανονισμός της αξίας των καπνών και κατά συνέπειαν δεν είναι δυνατή η αναγραφή της ανωτέρω βεβαιώσεως επί των αδειών εξαγωγής, η εισφορά θα εισπράττηται οριστικώς επί της τιμής 23.316,40 δραχμών κατά δολλάριον, ήτις είναι η ελαχίστη δυνατή τιμή. –Δια την τυχόν δυναμένην   να προκύψη κατά τον οριστικόν διακανονισμόν μεταξύ της ελαχίστης τιμής δολλαρίου (23.316,40 δραχ.) και της μεγίστης τοιαύτης (29.900 δραχ.) διαφοράν, θα παρέχηται υπό του εξαγωγέως εις την Τελωνειακήν αρχήν Τραπεζική ή προσωπική, κατά την κρίσιν της, εγγύησις καλύπτουσα την αναλογούσαν εισφοράν επί της ανωτέρω διαφοράς της τιμής του δολλαρίου, δια την μέχρι τέλους Νόμ. 1953 προσκόμισιν σχετικής βεβαιώσεως της Τραπέζης της Ελλάδος περί της τιμής του συναλλάγματος εις ην εγένετο τελικώς ο διακανονισμός της αξίας των καπνών προς οριστικόν προσδιορισμόν και καταβολήν της αναλογούσης κατά νόμον εισφοράς. Άρθρ.3.-Ι.Προκειμένου περί εξαγωγών καπνών εσοδειών 1952, 1953 και 1954, πραγματοποιηθεισών από 21 Αυγ. 1953 ημερομηνίας δημοσιεύσεως και ισχύος του ν.δ. 2519/1953 και εφ’ εξής, η μήπως εισπραχθείσα εισφορά βεβαιούται και εισπράττεται υπό των Τελωνειακών αρχών δι’ ων επραγματοποιήθη η εξαγωγή των καπνών, δια συμπληρωματικής χρεώσεως ενεργουμένης επί των αντιστοίχων τελωνειακών παραστατικών, εφαρμοζομένων κατά περίπτωσιν των εν άρθρ. 2 του παρόντος οριζομένων. ΙΙ.Κατά τον αυτόν τρόπον βεβαιούται και εισπράττεται η αναλογούσα εισφορά επί εξαγωγών καπνών εσοδειών 1950 και 1951 πραγματοποιηθεισών από 20 Ιουν. 1953 και εφ’ εξής, εξαιρέσει των περιπτώσεων καθ’ ας συντρέχει περίπτωσις απαλλαγής ή υπόχρεοι εις την καταβολήν της εισφοράς τυγχάνουσι οι πωληταί των καπνών κατά τα εν άρθρ. 2 του ανωτέρω 2519/1953 ν.δ/τος οριζόμενα. ΙΙΙ.Εις ας περιπτώσεις συντρέχει η κατά τα ανωτέρω περίπτωσις απαλλαγής τα αντίστοιχα τελωνειακά παραστατικά τακτοποιούνται επί τη προσαγωγή σχετικής βεβαιώσεως απαλλαγής της Τραπέζης της Ελλάδος. IV.Εις ας περιπτώσεις  υπόχρεοι κατά τα ανωτέρω δια την καταβολήν της εισφοράς τυγχάνουσιν οι πωληταί, η εισφορά βεβαιούται εις βάρος τούτων εις το Δημόσιον Ταμείον υπό της Τελωνειακής Αρχής, δι’ ης επραγματοποιήθη η εξαγωγή, βάσει υπευθύνου δηλώσεως του εξαγωγέως εις ην προσαρτώνται και σχετικαί βεβαιώσεις της αρμοδίας Εφορίας Καπνού ως και παν έτερον αποδεικτικόν στοιχείον.